OpenLLM-France/wikimedia huggingface dataset:
# Airbus A380

Airbus 380 Airbus enpresa europarrak eraikitako hegazkina da, bi solairu eta lau motor dituena, eta munduko hegazkin komertzialik handiana. Bidaiari-hegazkinen artean handiena den honek, 2005eko apirilaren 27an egin zuen bere lehen hegaldia, Tolosa Okzitaniakoaren inguruan, eta 2007ko urriaren 25ean lehen hegaldi komertziala Singapore Airlinesek operatu zuen Singapuretik Sydneyra, hain zuzen. Lehen bidaia honetako bidaiari bakarrak bi pilotu eta lau ingeniari izan ziren. Diseinu eta garapen fasean Airbus 3XX bezala ezagutzen zen, baina Superjumbo ezizena berarekin asoziatzen joan zen.
A380ren goi solairua fuselaje osoan zehar zabaltzen da. Honek zerrendan bere atzetik dagoen hegazkinik handienak (Boeing 747-400) baino %50 leku gehiago izatea posible egiten du, eta 525 bidaiari hiru standard klaseetan edota 853 turista moduan eraman ditzake. 20 tonako pisua zuten hegaldirako instrumentu eta lasta sartu zituzten hegazkinean. Airerazterako mementuan 421 tonako pisua zuen hegazkinak, aireratze komertzialean izango lukeenaren %75a.

## Kanpo estekak

* (Ingelesez) A380 sendiari buruzko web orria Airbusen webgunean
* Datuak: Q5830
* Multimedia: Airbus A380 / Q5830
# Airbus A321

Airbus A321 Airbus enpresa europarrak eraikitako hegazkina da. A320ren bertsio luzatua da, gutxieneko aldaketak dituena. Hegoaren azalera apur bat handitu zuten eta lurreratzeko trena indartu egin zuten. Bere propultsiorako bi CFM56 edo V2500 motor erabiltzen ditu.
Konpainia batzuek hegazkin hau Boeing 757 hegazkinaren ordez aukeratu dute, gaitasun bera duelako eta familiako beste hegazkinekin- A318, A319 eta A320- ezaugarriak partekatzen dituelako. Ezaugarri hauen artean fly-by-wire sistema dago, zeinari esker pilotuek ordu pare bateko entrenamenduarekin A321 gidatu ahal izatea ahalbidetzen duen.
Bi klaseko konfigurazio tipikoan 186 bidaiarentzako hegaldia 4300 km-koa da -100 bertsiorako, eta -200 bertsioan, berriz, erregai-ahalmen handiagoa duenez, zifra hori 5500 km-raino igotzen da.

## Kanpo estekak

* Datuak: Q3278675
* Multimedia: Airbus A321 / Q3278675
# Airbus A350 XWB

Airbus A350 XWB :
| Mota | komertziala |
| Eraikitzailea | Airbus |
| Lehenengo hegaldia | 2013ko ekainaren 14a |
| Zerbitzu hasiera | 2015eko urtarrila (Qatar Airways) |
| Egoera | Produkzioan |
| Unitate eraikiak | 6 |
| Salneurria | 260,9 milioi $ (A350-800) 295,2 milioi $ (A350-900) 340,7 milioi $ (A350-1000) |
Airbus A350 XWB Airbus hegazkin konpainiak eraikitako hegazkina da.

## Ezaugarriak

Boeing 787 Dreamliner modelo estatubatuarrari aurre egiteko fuselaje zabalekoa da Airbus A350 XWB erreaktore bikoitza. 350 bidaiari 15.000 kilometroko hegaldietan eramateko gai da modeloa. Airbusen arabera, Boeingen azken modeloa baino %9 eraginkorragoa da kontsumoan.
Trent XWB motorrak kontsumoa %25 gutxitu du, eta mantentze lana merkeagoa da.

## Eskaerak

Qatar Airwaysek 80 hegazkin eskatu dizkio Airbusi. Hala ere, tira-birak izan zituzten hegazkin berriaren eraginkortasunaren inguruan kontsumoari zegokionez.
2014ko abenduaren 22an, lehen alea emateko ekitaldia egin zen Colomierseko aireportuan (Frantzia)n. Bestalde, 778 hegazkin egiteko eskaerak dauzka Airbusek.

## Euskal enpresak

Euskal enpresek instalazioetan eta garapen ingeniaritzan 700 milioi euro inbertitu dituzte. Heganeko kideen %75 ari dira lanean. Parte hartu duten euskal enpresak hauek dira: Aciturri, Aernnova, Alestis, ITP, Burdinberri, Aratz, Danobat Group, Novalti, Nuter, Siegel, Industrias Galindo, Metrologia Sariki, Aibe, Altran besteak beste.
Aciturri, Aernnova, Alestis eta ITP enpresek 8.158 milioi euroko fakturazioa izan dute eta beste 28ri Airbusen azken modeloaren salmentek 4.000 enplegu sortu dizkie.

### Euskal enpresen zeregina

Euskal enpresek zeregin hauek izan dituzte:
* PT taldea. Presio baxuko turbinaren (LPT) diseinuan, ekoizpenean eta muntatzea. 4.900 milioi euroko fakturazioa espero du.
* Aernnova. Egonkortze horizontalaren diseinu eta fabrikazioa, lema eta lur hartzeko sekzioa.
* Alestis. Hegazkinaren erdialdeko sekzioan eta isatsean. Aernnovak eta Alestisek 3.266 milioi euro fakturazioa espero dute.
* Aciturri. Egonkortze bertikala eta 19. sekzioa. 1.300 milioi euroko fakturazioa.

## Erreferentziak

* 1 2 3 4 5 6 Xabier Martin, «Heganen sari nagusia», Berria, 2014-12-23
* ↑ «EUSKAL ENPRESAK», Berria, 2014-12-23

## Kanpo estekak

* Datuak: Q6484
* Multimedia: Airbus A350 / Q6484
# Alexandria (New Hampshire)

Alexandria Ameriketako Estatu Batuetako inkorporatutako herri bat da. Grafton konderrian kokatuta dago, New Hampshire estatuan. 1.776 biztanle ditu, 111.600.000 kilometro koadroko azaleran banatuta.

## Ikus, gainera

* Grafton konderrian

## Kanpo estekak

* Datuak: Q1022942
* Multimedia: Alexandria, New Hampshire / Q1022942
# Alexandria (New York)

Alexandria Ameriketako Estatu Batuetako inkorporatutako herri bat da. Jefferson konderrian dago, New York estatuan. 3.741 biztanle ditu, 84,37 kilometro koadroko azaleran banatuta.

## Ikus, gainera

* Jefferson konderrian

## Kanpo estekak

* Datuak: Q3300252
* Multimedia: Alexandria, New York / Q3300252
# Alexandria (Ohio)

Alexandria Ohioko herri bat da. Licking konderrian kokatua dago. 2010ean 517 biztanle zituen, 0,63 kilometro koadrotan banatuta.

## Ikus, gainera

* Licking konderria

## Kanpo estekak

* Datuak: Q1030219
* Multimedia: Alexandria, Ohio / Q1030219
# Alexandria (Rio Grande do Norte)

Alexandria Brasilgo udalerri bat da, Rio Grande do Norte estatuan kokatua. 13.640 biztanle ditu 381,205 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q2099372
* Multimedia: Alexandria (Rio Grande do Norte) / Q2099372
# Alexandria (Virginia)

Alexandria Virginiako hiri independente bat da, Ameriketako Estatu Batuetan. Potomac ibaiaren mendebaldean dago, Washington hiriburutik 11 kilometrora hegoaldean. Alexandria da Washingtongo eremu metropolitarreko hirugarren hiririk handiena, Washignton-Baltimore eremu estatistiko konbinatuaren parte. Azken zentsuaren arabera 159.467 biztanle zituen, Virginiako 6. hiririk populatuena eta AEBko 169.a. Urtero %1 inguru hazten dlea kalkulatzen da.
Iparraldeko Virignia eta Erdialdeko Marylandeko leku gehienak bezala, Alexandrian eragin handia du AEBko hiriburua gertu egotea. Batez ere zerbitzu federaletan, AEBko indar armatuetan edo gobernu federalari zerbitzu ematen dioten enpresetako batean lan egiten duten pertsonak bizi dira bertan. Virginiako enplegatzaile nagusietako bat Ameriketako Estatu Batuetako Defentsa Departamendua da. Ameriketako Estatu Batuetako Patente eta Marken erregistroa Alexandrian dago 2005etik aurrera, eta 2017tik aurrera Zientzien Fundazio Nazioanla.
Alexandriak "Alde Zahar" bat du, denda, jatetxez eta antzokiz betea, bisitarientzako gune garrantzitsua dena. Alexandriako Alde Zaharraz gain, beste auzo asko oinezkoentzako modukoak dira. Arlington konderria alboan du, eta 1920ra arte "Alexandriako konderria" izena zuen, baina aldatu zioten gaizki ulertuak ekiditeko.

## Kanpo estekak

* Datuak: Q88
* Multimedia: Alexandria, Virginia / Q88
# Alexandria (Minnesota)

Alexandria Minnesotako hiri bat da. Douglas konderrian kokatua dago. 2010ean 11.070 biztanle zituen, 41,34 kilometro koadrotan banatuta.

## Ikus, gainera

* Douglas konderria

## Kanpo estekak

* Datuak: Q538210
* Multimedia: Alexandria, Minnesota / Q538210
# Alexandria (Nebraska)

Alexandria Nebraskako herri bat da. Thayer konderrian kokatua dago. 2010ean 177 biztanle zituen, 1,05 kilometro koadrotan banatuta.

## Ikus, gainera

* Thayer konderria

## Kanpo estekak

* Datuak: Q2472495
* Multimedia: Alexandria, Nebraska / Q2472495
# Alexandria (Pennsylvania)

Alexandria Pennsylvaniako borough bat da. Huntingdon konderrian kokatua dago. 2010ean 346 biztanle zituen, 0,27 kilometro koadrotan banatuta.

## Ikus, gainera

* Huntingdon konderria

## Kanpo estekak

* Datuak: Q1130791
* Multimedia: Alexandria, Pennsylvania / Q1130791
# Alexandria (Tennessee)

Alexandria Ameriketako Estatu Batuetako inkorporatutako herri bat da. DeKalb konderrian dago, Tennessee estatuan. 981 biztanle ditu, 5,226161 kilometro koadroko azaleran banatuta.

## Ikus, gainera

* DeKalb konderrian

## Kanpo estekak

* Datuak: Q2222666
* Multimedia: Alexandria, Tennessee / Q2222666
# Alexandria (Missouri)

Alexandria Missourieko hiri bat da. Clark konderrian kokatua dago. 2010ean 159 biztanle zituen, 0,98 kilometro koadrotan banatuta.

## Ikus, gainera

* Clark konderria

## Kanpo estekak

* Datuak: Q961844
* Multimedia: Alexandria, Missouri / Q961844
# Arantzetako Ama Birjinaren kapera

    Artikulu hau Lapurdiko Aingoa udalerrian dagoen kaperari buruzkoa da; beste esanahietarako, ikus «Arantzazu (argipena)».
Arantzetako Ama Birjinaren kapera (frantsesez Notre Dame de l’Aubépine edota Chapelle Notre Dame d’Arantzeta) Lapurdiko Ainhoa udalerrian dagoen kapera bat da. Berez, herrigunearen ekialdetik ateratzen den bide bateti gora joan eta Atxulai edo Atxulegi mendiaren magalean dago. Kapera dagoen lekutik Ainhoa udalerria nahiz Larrun mendiaren ikuspegi bikainez gozatu daitekelarik.
Kokaleku hau Euskal Herri osoko Disko itxurako hilarrien adibide nabarmenetako bat da, bai kopuruz nahiz kalitatez.

## Iruditegia

* Kalbarioa eta Disko itxurako hilarriak.
* Kalbarioa.
* Kalbarioa.
* Disko itxurako hilarria eta atzealdean Ainhoa udalerria.

## Ikus gainera

* Arantzazuko santutegia

## Kanpo estekak

* Arantzetako Ama Birjinaren Beilari buruzko orrialdea (Frantsesez)
* Datuak: Q12253854
* Multimedia: Chapelle Notre-Dame-de-l'Aubépine d'Ainhoa / Q12253854
# Arantzazuko Ama ikastola

Arantzazuko Ama ikastola Donostiako Martutene auzoko ikastola publikoa da. 1968. urtean sortua.

## Kanpo estekak

* Arantzazuko Ama ikastola
* Datuak: Q20492512
| i • e • a | Donostiako ikastetxeak |
Haur Hezkuntzako ikastolak
Axular lizeoa · Herri Ametsa ikastola · Santo Tomas Lizeoa · Zurriola Ikastola · Ibai Ikastola
   Lehen Hezkuntzako ikastetxe publikoak
Aitor ikastola · Amara Berri eskola · Orixe ikastola · Ibai Ikastola
   Lehen Hezkuntzako ikastetxe pribatuak
Belen ikastetxea · Ekintza ikastola · Mariaren Bihotza · Mary Ward ikastetxea · Sagrado Corazón Mundaiz ikastetxea · Santa Teresa ikastetxea
   Lehen Hezkuntzako ikastolak
Axular lizeoa · Herri Ametsa ikastola · Santo Tomas Lizeoa · Zurriola Ikastola
   Bigarren Hezkuntzako ikastetxe publikoak
Arantzazuko Ama BHI · Zubiri-Manteo BHI · Bidebieta BHI · Usandizaga-Peñaflorida-Amara BHI · Altza BHI · Lauaizeta Ikastola BHI · Antigua-Luberri BHI
   Bigarren Hezkuntzako ikastetxe pribatuak
Santa Teresa ikastetxea
   Bigarren Hezkuntzako ikastolak - Lizeoak
Axular Lizeoa · Herri Ametsa Ikastola · Santo Tomas Lizeoa · Zurriola Ikastola :
# Ardem Patapoutian

Ardem Patapoutian (armenieraz: Արտեմ Փաթափութեան; Beirut, 1967ko urriaren 2a), armeniar jatorriko estatubatuar biologo molekular eta neurozientzialaria da. 2021eko Medikuntzako Nobel Saria jaso zuen David Juliusekin batera, mundu fisikoa sentsazio somatikoen bidez nola sentitzen den ulertzen laguntzatik. Tenperatura eta ukimena atzemateko sentsoreak aurkitu dituzte.
Patapoutian Libanon jaio zen familia armeniar batean. Beiruteko Unibertsitate Amerikarrean ikasi zuen. Biologia ikasi zuen Kaliforniako Unibertsitatea Los Angelesen eta Kaliforniako Teknologia Institutuan. 2014tik ikertzailea da Howard Hughes Medical Instituten.
Tenperaturaren eta ukimenaren hartzaile biologikoak ikertzen ditu.

## Erreferentziak

* ↑ Iraola, Arantxa. (2021eko urriak 4). «Tenperatura eta ukimena atzemateko sentsoreen aurkizaileentzat, Medikuntzako Nobel saria» berria (Noiz kontsultatua: 2021-10-5).

## Kanpo estekak

* Datuak: Q60322501
* Multimedia: Ardem Patapoutian / Q60322501
# Arden-Arcade (Kalifornia)

Arden-Arcade Ameriketako Estatu Batuetako erroldak esleitutako leku bat da. Sacramento konderrian dago, Kalifornia estatuan. 94.659 biztanle ditu, 46,41838 kilometro koadroko azaleran banatuta.

## Ikus, gainera

* Sacramento konderria

## Kanpo estekak

* Datuak: Q638819
# Arden (Argyll)

Arden, Eskoziako udalerri bat da, Argyll eta Bute konderrian.

## Kanpo estekak

* Datuak: Q211904
* Multimedia: Arden, Argyll and Bute / Q211904
# Arden (Delaware)

Arden Delawareko herria bat da. New Castle konderrian kokatua dago. 2010ean 3.303 biztanle zituen, 0,67 kilometro koadrotan banatuta.

## Ikus, gainera

* New Castle konderria

## Kanpo estekak

* Datuak: Q638836
* Multimedia: Arden, Delaware / Q638836
# Ardenak (lurraldea)

Ardenak (valonieraz: Årdene; nederlanderaz: Ardennen; zeltaz Ar-Tann, «haritzak») Belgika, Frantzia eta Luxenburgoko oihan-lurraldea da. Ardenetako ordokiak 10.000 km$^2$-tan hedatzen dira. Gailur gorena, Botrange da (692 m). Meuse ibaiak eta Mosela ibaiaren adarrek ureztaturik dago. Hiri nagusiak Bastogne, Bovigny, Bullange, Butgenbach, Libramont eta Saint-Vith (Belgika), Charleville-Mézières (Frantzia) eta Wiltz (Luxenburgo) dira. Baso-ustiapenak garrantzi handia du..

## Historia

Ardenne oihan-eskualde zaharra erromatarren garaiko lurraldea da. Karlomagnoren inperioa banatu ondoren (Verdungo Hitzarmena, 843), ospe handiko abadiak fundatu ziren bertan. Lehen eta Bigarren Mundu gerretan, Alemaniako eta Frantziako armaden arteko borroka handiak izan ziren Ardenetako lurretan.

## Ikus, gainera

* Ardenak Frantziako departamendua.
* Flandriar Ardenak, Ekialdeko Flandriako eskualde menditsua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Espainia-Frantzietako eskualdeen izenak Euskaltzaindia.net

## Kanpo estekak

* Datuak: Q151985
* Multimedia: Ardennes / Q151985
# Arden (Glasgow)

Arden, Eskoziako gaeleraz: Àirdean eta eskozieraz: Airden, Eskoziako Glasgow hiriaren hego-mendebaldean dagoen auzune bat da.

## Kanpo estekak

* Datuak: Q4787905
* Multimedia: Arden, Glasgow / Q4787905
# Arden Hills (Minnesota)

Arden Hills Minnesotako hiri bat da. Ramsey konderrian kokatua dago. 2010ean 9.552 biztanle zituen, 22,25 kilometro koadrotan banatuta.

## Ikus, gainera

* Ramsey konderria

## Kanpo estekak

* Datuak: Q519815
* Multimedia: Arden Hills, Minnesota / Q519815
# Arden on the Severn (Maryland)

Arden on the Severn Ameriketako Estatu Batuetako erroldak esleitutako leku bat da. Anne Arundel konderrian dago, Maryland estatuan. 1.881 biztanle ditu, 4,240471 kilometro koadroko azaleran banatuta.

## Ikus, gainera

* Anne Arundel konderria

## Kanpo estekak

* Datuak: Q754615
# Ardenak

Ardenak (frantsesez Ardennes) Ekialde Handia eskualdeko departamendua da (08).
Prefektura Charleville-Mézières hirian dago.
Mugakide ditu Meuse, Marne eta Aisne departamenduak eta Belgika.

## Kanpo estekak

* Datuak: Q3164
* Multimedia: Ardennes (department) / Q3164
# All the Beauty and the Bloodshed

All the Beauty and the Bloodshed 2022ko Laura Poitras estatubatuar zinema zuzendariaren film dokumentala da. Filmak Urrezko Lehoia irabazi zuen Veneziako 79. Zinemaldian.

## Sinopsia

Oharra: Atal honek istorio osoa edo amaiera argitzen du.
Filmak Nan Goldin artistaren bizitza kontatzen du, flashbackak tartekatuz Goldinen azken urteetako borroka aktibistarekin: AEBetako opioideen krisiaren erantzuletzat jotako Sackler familiaren kontrako ekintzak, horietako asko arte erakundeetan eginak.

## Erreferentziak

* ↑ «Laura Poitrasen 'All the Beauty and the Bloodshed' dokumentalak lortu du Urrezko Lehoia» Berria 2022-09-10 CC BY-SA 4.0 lizentziapean.

## Kanpo estekak

* Datuak: Q113445202
* Multimedia: All the Beauty and the Bloodshed / Q113445202
# All the King's Men (1949ko filma)

All the King's Men (euskaraz Erregearen Gizon Guztiak), 1949ko Robert Rossen estatubatuar zinema zuzendari, gidoilari eta ekoizlariak zuzendu, idatzi eta ekoitzitako zinema beltzeko film bat da. Robert Penn Warren idazlearen 1946ko izenburu berdineko eleberrian oinarritua dago. Broderick Crawford, John Ireland, Mercedes McCambridge, Joanne Dru, John Derek eta Shepperd Strudwick aktoreek antzeztu zuten.
Hiru Oscar Sari irabazi zituen, Film onenaren Oscar Saria (Robert Rossen Productions–Columbia Pictures), Gizonezko aktore onenaren Oscar Saria (Broderick Crawford) eta Taldeko emakumezko aktore onenaren Oscar Saria (Mercedes McCambridge). Gainera, honako izendapenak ere jazo zituen, Zuzendari onenaren Oscar Saria (Robert Rossen), Egokitutako gidoi onenaren Oscar Saria (Robert Rossen), Taldeko gizonezko aktore onenaren Oscar Saria (John Ireland) eta Muntatze onenaren Oscar Saria (Robert Parrish eta Al Clark).

## Argumentua

Oharra: Atal honek istorio osoa edo amaiera argitzen du.
Willie Stark (Broderick Crawford), gizon zintzo eta ausartak egun batez politikagintzan jardun behar duela erabaki eta ustelkeriaz beteriko joko zikin bat dela ohartzean bilakaera bat jasango du. Gobernadorea izendatzen dutenean, bere printzipioak ahaztuz, lehenbiziko gauza egunkarien eta irrati kateez jabetzea izango da. Jada izaki ustel batean bilakatuta, boterean jarraitzeko direnak eta ez direnak egingo ditu.

## Aktoreak

* Broderick Crawford: Willie Stark
* John Ireland: Jack Burden
* Joanne Dru: Anne Stanton
* John Derek: Tom Stark
* Mercedes McCambridge: Sadie Burke
* Shepperd Strudwick: Adam Stanton
* Ralph Dumke: Tiny Duffy
* Anne Seymour: Lucy Stark andrea
* Katharine Warren:. Burden andrea
* Raymond Greenleaf: Monte Stanton epailea
* Walter Burke: Sugar Boy
* Will Wright: Dolph Pillsbury
* Grandon Rhodes: Floyd McEvoy
* Larry Steers: Akusazio Auzitegiko gizona (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q817159
* Multimedia: All the King's Men (1949 film) / Q817159
# All the good times gone

All the good times gone Lost Souls musika taldearen 1. diskoa da, 2007. urtean taldeak berak argitaratutakoa.

## Partaideak

* Arabo (bateria)
* Aitor (baxua)
* Ruper (gitarra)
* Josu (ahotsa eta gitarra)

## Kantuen zerrenda

* Pitxumaniacom
* Take me
* You're nothing
* Lazy
* All the good times gone
* Your soul
* Fuck you
* The hawaian trip (orgel park)

## Kanpo estekak

* Taldearen MySpace gunea
* Datuak: Q12253198
# Alla Jakovleva

Alla Aleksandrovna Jakovleva — errusieraz: Алла Александровна Яковлева — (Porkhov, Pskov oblasta, SESB, 1963ko uztailaren 12a) sobietar errepideko txirrindulari ohia da.
1986ko Munduko Errepideko Txirrindularitza Txapelketan emakumezkoen errepideko proban brontzezko domina irabazi ondoren, 1987koan urrezko domina irabazi zuen emakumezkoen taldekako erlojupekoan eta zilarrezkoa 1988ko emakumezkoen taldekako erlojupekoan. Horrez gain, Jakovlevak 1988ko Udako Olinpiar Jokoetan lehiatu eta 34. sailkatu zen emakumezkoen errepideko proban.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). (Noiz kontsultatua: 2024-04-14).

## Kanpo estekak

* Datuak: Q15097004
# Alla Masevitx

Alla Genrikhovna Masevitx Zhgenti (Tbilisi, Georgia, 1918ko urriaren 9a – Mosku, Errusia, 2008ko maiatzaren 6a) sobietar irakaslea eta astronomoa izan zen.

## Biografia

Masevitx Tbilisin jaio zen, gurasoak Natalia A. Zhgenti erizain georgiarra eta Genrikh C. Masevitx abokatua izan ziren. Masevich Josif N. Friedlanderrekin ezkondu zen eta alaba bat izan zuten elkarrekin, Natasha Josifovna Friedlander.
Moskuko Estatuko Unibertsitate Pedagogikoan graduatu zen.

## Lan ibilbidea
### Irakasle

SESBko Zientzia Akademiako Astronomia Kontseiluko lehendakariorde izan zen 1952an, eta Víktor Hambardzumyanekin lankidetza estuan lan egin zuen. Geodesia espazialeko irakasle izan zen Moskuko Geodesia eta Kartografia Institutuan, 1972an.

### Astronomo

Lehen satelite errusiarretako batzuk (1956–57) behatzeko taldeak antolatzen egindako lanagatik da ezaguna. Sputnik 1 jaurti ondoren, Errusiak Nazioarteko Astronautika Federazioaren Kongresuan delegatu zuen 1957an, eta sateliteen jarraipen optikoari buruzko dokumentu bat aurkeztu zuen.
1952tik 1987ra Sobietar Batasuneko Zientzien Akademiako Kontseilu Astronomikoko lehendakariorde ospetsua izan zen. Akademiako agintaldian, 1957an talde bat zuzendu zuen Sputnik barne hartzen zuten satelite sobietarrak monitorizatzeko.
1987an Akademia utzi eta Astrosovietetako presidente izan zen, SESBeko Zientzia Akademiako Astronomia Kontseilua.

### Sariak eta aintzatespenak

* Atzerriko membresia Erresuma Batuko Royal Astronomical Society delakoan (1963).

## Erreferentziak

* ↑ Lankford, John. (1997). History of astronomy : an encyclopedia. New York : Garland Pub. ISBN 978-0-8153-0322-0. (Noiz kontsultatua: 2022-09-25).
* ↑ «The Biographical Dictionary of Women in Science:L-Z by Marilyn Bailey Ogilvie, Joy Dorothy Harvey, - Bilatu» www.bing.com (Noiz kontsultatua: 2022-09-25).
* ↑ (Ingelesez) «Her name is Masevich, Alla Genrikhovna Masevich | The Channel» ingeniumcanada.org (Noiz kontsultatua: 2022-09-25).
* ↑ (Ingelesez) Aviation Week. (1957-10-21). Aviation Week 1957-10-21. (Noiz kontsultatua: 2022-09-25).
* 1 2 3 «Her name is Masevich, Alla Genrikhovna Masevich | The Channel» ingeniumcanada.org.

## Bibliografia

* Karl Ledersteger, Astronomische und Physikalische Geodäsie (Erdmessung). Band V von Jordan-Eggert-Kneissl, Handbuch der Vermessungskunde. Verlag JB Metzler, Stuttgart 1969, DNB 456892842.
* AGMassewitsch (1957): Aufbau und Evolución der Unterriesen
* JPL-Datenbank: Asteroide 1904 Massevitch (1972 JM)

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Alla Masevich» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q4283766
* Multimedia: Alla Genrikhovna Masevich / Q4283766
# All the Light We Cannot See (telesaila)

All the Light We Cannot See estatubatuar telesail labur dramatikoa da, Shawn Levyk Netflixentzat sortua. Streaming zerbitzuak euskaratu zuen helduentzako lehenengo telesaila izan zen.

## Sinopsia

Oharra: Atal honek istorio osoa edo amaiera argitzen du.
Emakume itsua da Marie-Laure LeBlanc. Naziek okupatu dituzten Frantziako lurraldeetatik ihes egingo du aitarekin, gordetzea lortu duten diamantea ez dezaten naziek eskuratu. Gestapoko jeneral batek harrapatu egin nahiko ditu, ordea, eta aita-alabek kostako herri txiki batean ezkutatzea erabakiko dute. Marie-Laure Leblancek bizitza aldatuko dion gizona ezagutuko du han: Adolf Hitlerren armadarako lan egiten duen Werner Pfenning gaztea.

## Aktoreak

* Louis Hofmann: Werner Pfennig
* Lars Eidinger: Reinhold von Rumpel
* Marion Bailey:
* Hugh Laurie: Etienne LeBlanc
* Mark Ruffalo: Daniel LeBlanc
* Aria Mia Loberti: Marie-Laure LeBlanc
* Andrea Deck: Sandrina
* Rhashan Stone:

## Erreferentziak

* ↑ «Netflixek euskarara bikoiztu du 'All the Light We Cannot See' telesaila» Berria 2023-11-01 CC BY-SA 4.0 lizentziapean.

## Kanpo estekak

* Datuak: Q110602969